El pis té una ubicació excel.lent, en un carrer tranquil al cor del barri jueu i a 5 minuts caminant de la torre del rellotge.
És espaiós i està net, i la Jana va respondre ràpid quan la vam necessitar.
Algunes coses no estan tan bé, i van fer la nostra estada menys còmoda.
Hi ha un llit menys del que diu a l'anunci. Té un llit doble gran, un sofà llit i un llit doble petit. El gran és l'únic còmode per dues persones. El petit està en una habitació minúscula (més aviat un vestidor) i el matalàs no és còmode. Els coixins són bastant dolents i les fundes de les nòrdiques són sintètiques i desagradables al tacte.
Els plats grans no caben al rentavaixelles. No té gaires estris de cuina, tampoc tovallons o xampús.
Així que, tot i la fantàstica ubicació, per la poca comoditat dels llits no el recomanaria per una família.
Tampoc té cap làmpada, només els llums de sostre. Les habitacions es comuniquen per portes amb vidre i el lavabo també, així que no té intimitat entre habitacions.